DEMCO ได้งานก่อสร้างสถานีไฟฟ้าระบบ 500 เควี สถานีแจ้งวัฒนะ มูลค่า 357.65 ลบ.
DEMCO ได้งานก่อสร้างสถานีไฟฟ้าระบบ 500 เควี สถานีแจ้งวัฒนะ มูลค่า 357.65 ลบ.
18 พ.ค. 2558

บริษัท เด็มโก้ จำกัด (มหาชน) หรือ DEMCO เปิดเผยว่า บริษัทในฐานะ The Consortium of Mitsubishi Corporation and DEMCO Public Company Limited ได้รับใบสั่งจ้างงานก่อสร้าง จากการไฟฟ้าฝ่ายผลิตแห่งประเทศไทย(กฟผ.) ภายใต้ชื่อโครงการ จัดหาอุปกรณ์และก่อสร้าง สถานีไฟฟ้าระบบ 500 เควี (GIS) สถานีแจ้งวัฒนะ โดยคิดเป็นมูลค่างานเฉพาะส่วนของ DEMCO ไม่รวมภาษีมูลค่าเพิ่ม จำนวน 197,100.00 ยูโร, จำนวน 165,600.00 เหรียญสหรัฐ และจำนวน 357,652,323.05 บาท โดยมีใบสั่งจ้างงานในวันที่ 6 พ.ค.58 มีระยะเวลาก่อสร้าง 24 เดือน
สำหรับลักษณะงานโครงการจะเป็นการบริหารโครงการ จัดหาอุปกรณ์ งานด้านวิศวกรรม งานติดตั้ง งานทดสอบ และก่อสร้างสถานีไฟฟ้าระบบ 500 เควี (GIS) ของกฟผ. แบ่งเป็น งานในส่วนของบริษัท จะเป็นการบริหารโครงการ จัดหาอุปกรณ์หลัก งานก่อสร้างโยธา งานติดตั้ง งานทดสอบ ขณะที่งานในส่วนของ Mitsubishi Corporation จะเป็นการจัดอุปกรณ์ 500 kV GIS โดยจะดำเนินการก่อสร้างที่อ.ปากเกร็ด จ.นนทบุรี
 